วันนี้ได้มีโอกาสมาลอง Danish bar ที่ชั้น 3 เซนทรัลลาดพร้าว ร้านอยู่ตรงข้ามกับฟูจิเลยค่ะ เมนูที่ลองวันนี้ มี 2 อย่างคือ Danish Bar Crunch Sugar กับ Danish Bar Ham&Cheese 

สำหรับตัวแรก Danish Bar Crunch Sugar ราคา 49 บาท จะออกหวานๆ แต่ไม่ได้หวานมาก เนื้อขนมนุ่มมาก อร่อยมาก กินหมดภายใน 1 นาทีเลย กลับมาโดนอีกแน่นอนสำหรับเมนูนี้ค่ะ

ส่วนเมนู Danish Bar Ham&Cheese ราคา 65 บาทพนักงานที่ร้านบอกว่าเป็นเมนูขายดีที่สุด แต่เรากลับเฉยๆกับเมนูนี้ค่ะ รู้สึกว่าก็โอเค แต่อาจจะด้วยความที่เรารู้สึกว่าไส้มันน้อยไป และชีสก็ไม่ได้เยอะ เลยรู้สึกว่ากินและเฉยๆค่ะ แต่ตัวแป้งอร่อยเช่นเดิม

สำหรับพนักงานก็บริการดีมากค่ะ แนะนำเมนูและยิ้มแย้มแจ่มใสมาก แบบยินดีให้บริการเต็มที่ค่ะ ไม่มีรำคาญเวลาที่เรายังตัดสินใจไม่ได้

สรุปแล้วร้านนี้ใครชอบทานขนม Danish ขอแนะนำให้มาลองนะคะ แป้งขนมอร่อยมาก และ ขอ Recommend ให้ลองตัว Original Crunch Sugar ค่ะ